Kwanaki 2 da nasarar Atiku: Mutane 10,000 sun sauya sheka daga APC zuwa PDP a Niger Delta ▷ Legit.ng
Kwanaki 2 da nasarar Atiku: Mutane 10,000 sun sauya sheka daga APC zuwa PDP a Niger Delta
5 months ago 2346 views by Sani Hamza Funtua
- Freedom Adowei, tare da wasu magoya bayansa 10,000 daga Niger Delta sun sauya sheka daga APC zuwa PDP
- Wannan sauya shekar ta zokwanaki 2 bayan samun nasarar da Atiku Abubakar yayi na zama dan takarar shugaban kasa karkashin PDP
- Adowei ya ce ya sauya shekar nan duba da irin ayyukan raya kasa da Gwamna Ifeanyi Okowa ya gudanar a jihar
Wani tsohon shugaban kungiyar da ke fafutukar bunkasa yankin Niger Delta, Freedom Adowei, ya sauya sheka daga jam'iyyar APC, zuwa jam'iyyar PDP, tare da wasu magoya bayansa 10,000 da ke lungu da sakon jihar.
Wannan sauya shekar ta zo ne kwanaki 2 da samun nasarar lashe zaben Atiku Abukar, na zama dan takarar shugaban kasa karkashin jam'iyyar PDP, zaben fitar da gwani na jam'iyyar da ya gudana a garin Fatakwal, jihar Rivers.
Adowei ya ce ya yanke wannan shawarar na barin APC duba da irin nasarorin da gwamnatin Ifeanyi Okowa, musamman na bunkasa yankunan karkara da rayuwar al'umar jihar, yana mai cewa dan majalisa mai wakiltar mazabar Burutu a majalisar wakilan tarayya, Julius Pondi, na gabatar da wakilci nagari ga mazabarsa.
KARANTA WANNAN: Bashin Albashin da ma'aikata ke bin gwamnatin jihohinsu a cikin watanni 12 na shekarar 2018
Ya ce: "A karkashin Okowa, al'umomin da ke zaune a yankuna taku a fadin jihar na samun kyakkyawar kulawa fiye da gwamnatocin baya, musamman ta yadda yake maido da su birane daga kauyuka.
"Idan har ka zagaya cikin garuruwan, zaka taras da irin ayyukan raya kasada gwamnan ya gudanar da suka shafi gina tituna a garuruwan da ke makwaftaka da tekuna kamar titin Okerenkoko a masarautar Gbaramatu, Warri ta Kudu-maso-Yamma, titin Sokebolou/Obotobo a masarautar Ogulagha, titin kankare na Burutu da dai sauransu.
"Zan tabbatar da cewa na samawa jam'iyyar PDP kuri'u sama da 20,000 a babban zabe na 2019. A yanzu na sauya shekar ne tare da magoya bayana kuma gaba dayanmu zamu bayar da tamu gudunmowar wajen samun nasarar jam'iyyar a matakin jiha dama kasar baki daya.," a cewar sa.
Ankara style The richest fuji musician in Nigeria MTN true talk Top 10 richest fuji musician in Nigeria Adunni Ade
2019: PDP na gab da rasa mambobinta da yawa saboda wani dalili